Neprāta cena

**"Neprāta cena"** ir latviešu televīzijas seriāls, kas tika parādīts kanālā LTV1 no 2006. līdz 2009. gadam. Seriāls tika pārraidīts 4 reizes nedēļā. Piektdienās tika rādīts aizkadru seriāls "Neprāta spogulī". Seriāla turpinājums "UgunsGrēks" atzīts kā viens no populārākajiem seriāliem Latvijā, lielā skatītāju skaita dēļ.

## Sezonas

## Turpinājums

Pēc seriāla filmēšanas pārtraukšanas TV3 2009. gadā sāka veidot seriāla turpinājumu "UgunsGrēks". Seriāls stāsta par to pašu varoņu dzīvēm pēc viesnīcas nodegšanas un tās restaurācijas.

## Galvenie varoņi

## Tēli
**Aivars Pētersons** (2. — 3. sezona) (Uldis Dumpis) — vecā Pētersona brālis un Līgas onkulis. Ilgu laiku dzīvoja Anglijā kopā ar dēlu Edgaru, kur viņam pieder zirgaudzētava.

Viņš atgriezās Latvijā tikai tāpēc, lai apmeklētu brāļa kapu. Viesnīcā satika savu bijušo klasesbiedreni Mildu un sākumā negribēja ar viņu neko darīt, jo, neskatoties uz to, ka abi bija viena vecuma, viņa viņam šķita par vecu.

Aivara uzturēšanās viesnīcā ilga tikai dažas dienas, bet vēlāk viņš nolēma iegādāties viesnīcas akcijas no pašreizējiem viesnīcas īpašniekiem - Rasmas, Diānas, Silvijas un Ivo-, jo, viņaprāt, Pētersona viesnīcai jābūt tikai Pētersonu īpašumā. Viņam izdevās viesnīcu atgūt; Aivars bija daļa no Vadima krāpšanas, jo Vadims bija nolaupījis Rūdolfu un piespiedis Martu pavedināt vai nu Aivaru, vai Edgaru, lai kāds no viņiem iedotu Martai viesnīcu, un viņa dotu viesnīcu Vadimam.

Aivars par to ilgi nezināja un Martas uzvedība šķita dīvaina, jo sākumā viņa pret Edgaru izturējās vēsi un vienaldzīgi, bet tad ar viņu flirtēja. Aivaram šķita, ka Marta vēlējās tikai naudu, taču Aivars noklausījās Martas sarunu ar Rūdolfu un uzzināja patiesību, un sākumā negribēja viesnīcu atdot Vadimam. Viņš tomēr nolēma atdot viesnīcu tikai tajā gadījumā, ja Marta dzemdēs mazbērnu.

Marta sākumā negribēja neko darīt, taču vēlāk piekrita. Savukārt Edgars, uzzinot patiesību, tai skaitā par Rūdolfa nolaupīšanu, atsauca saderināšanos un piespieda Vadimam atbrīvot Rūdolfu. Aivars bija nelaimīgs, jo vēlējās mazbērnu.

Aivars sāka satikties ar Mildas bijušo vedeklu Zentu, taču vēlāk sadraudzējās ar Blumberga māsu Šarloti, ar kuru iepazinās, kad Aivars atrada viņas kucēnu Lulū un pabaroja vinu ar cepumiem. Šarlote bija neapmierināta, jo domāja, ka Lulū kļūs slims no cepumiem, bet vēlāk Aivars ar Šarloti kļuva par labiem draugiem. Viņu draudzību sagrāva Zenta, kura Šarlotei pastāstīja, ka viņas bērni, Alise un Juris ir Aivara bērni, taču Aivaram izdevās pārliecināt, ka Zenta melo.

Kad Edgars sāka satikties ar Helēnu, Aivars bija nelaimīgs, ņemot vērā to, ka Helēna ir Vadima meita. Edgars viņu pameta saderināšanās ballītē un Aivars bija dusmīgs - Edgars viņu pazemoja daudzu cilvēku priekšā. Vēlāk nomierinājās, jo uzzināja, ka Edgars bija pametis Helēnu Martas dēļ. Tā kā Marta palika stāvoklī ar Leona bērnu, viņi vēlējās pēc iespējas ātrāk doties uz Angliju pirms viņas vēders sāka parādīties.

Aivars piecus gadus pēc Edgara nāves kopā ar Martu un viņas meitu Ievu dzīvoja Anglijā, kur viņš padarīja Martu par viesnīcas īpašnieci, jo iegrima lielā depresijā.

Kad Marta atgriezās Latvijā, lai paziņotu par saviem plāniem pārdot viesnīcu, Aivars kopā ar Ievu viesnīcā parādījās tajā pašā dienā, jo Aivaram bija bail, ka Marta visu laiku paliks Latvijā.

Aivars vēlāk baidījās pazaudēt Ievu, kad Leonam sāka rasties aizdomas, ka viņa ir viņa meita. Aivaram nezinot, Šarlote sāka izdomāt atriebības plānu, jo viņš viņu atraidīja. Šarlote savos plānos iekļāva Oto, Aivara ārlaulības bērnu, kurš ļoti līdzinājās Edgaram. Šarlote centās viņu pārliecināt, ka katru reizi, kad viņš ierauga Oto, viņš redz Edgaru, tādējādi liekot Aivaram zaudēt prātu.

**Aldis Putniņš** (3. sezona) (Juris Lisners) — izmeklētājs, Leona brālēns, Mildas bijušais skolnieks.

**Alise Upīte** (2. sezona) (Anna Viktorija Žeimunde) — Zentas un Jana meita, Jurija māsa un Mildas mazmeita.

**Anna Pētersone** (1. sezona) (Aurēlija Anužīte) — Silvijas pusmāsa, kura ir dažus gadus jaunāka par viņu. Mācījās vienā skolā ar Robertu un Leonu.

Viņa draudzējās ar Robertu, bet pameta viņu Edgara dēļ, kurš bija 3 reizes vecāks par viņu un ar kuru apprecējās uzreiz pēc vidusskolas. Viņa dzīvoja kopā ar Edgaru un viņas meitu Katrīnu 17 gadu garumā Edgaram piederošā viesnīcā, taču, kad Edgars sāka slimot, Leons sāka par viņu rūpēties.

Annai sākās romāns ar Ivo, ar kuru plānoja apprecēties uzreiz pēc Edgara nāves. Kad nomira vecais Pētersons, Anna domāja, ka viesnīca piederēs viņai un Katrīnai, taču no Leona uzzināja, ka Edgaram bija ārlaulības meita Līga, un ka viesnīca piederēs ne tikai Annai un Katrīnai, bet arī Līgai. Anna par to bija vīlusies, jo tas izjauca visus viņas plānus, īpaši pēc tam, kad Līga apmetās viesnīcā.

Viņas naids pret Līgu pieauga, kad uzzināja, ka Līgas vīrs ir Roberts. Annas jūtas pret Robertu sāka atgriezties, tāpēc sāka ignorēt Ivo, kurš patiesībā gribēja viņu precēt, jo bija parādā naudu kazino. Anna drīz vien uzzināja, ka Katrīnai sāka rasties jūtas pret Robertu un sākumā šķita, ka Anna ir greizsirdīga uz pašu meitu, taču izrādījās, ka Katrīna ir Roberta meita. Anna par to pastāstīja Katrīnai, un Katrīna iekļuva autoavārijā, tādējādi izliekoties, ka nespēj staigāt vai runāt, jo dusmojās uz māti. Anna to saprata, kad ieraudzīja viņu, sarunājamies ar Silvijas bijušo draugu Mārtiņu.

Ivo vēlējās, lai viņa paraksta dokumentus par viesnīcas remontu, kuri patiesībā bija visas naudas atdošanai kazino. Anna par to uzzināja, uzaicināja Ivo uz istabu, viņu iemidzināja ar miegazālēm, kuras ieguva no Mildas, paņēma dokumentus un tos sadedzināja.

Ivo pamodās, bet Anna kādu laiku nokļuva cietumā. Ivo piekrita atsaukt sūdzību tikai tad, ja saņems naudu. Robertam un Leonam izdevās nodurt Ivo un viņš saņēma mazāku summu, un Anna tika atbrīvota no cietuma.

Anna kādu dienu aizvainoja Līgu, nosaucot viņu par traku, jo Līga pēc patēva izvarošanas atradās psihiatriskajā slimnīcā. Līga bija tik dusmīga uz Annu, ka viņa Ivo pavēstīja, ka viņš viņu paņems un nogalinās, lai gan patiesībā to negribēja teikt.

Viņa drīz vien uzzināja, ka Roberts bija atbildīgs par Leona sievas un dēla nāvi pirms trim gadiem, jo Roberta furgons ietriecās viņu automašīnā. Anna pārtrauca attiecības ar Robertu un viņš pameta viesnīcu. Pēc kāda laika Anna sāka to nožēlot, tāpēc Silvija Robertam meloja, ka Anna ir smagi slima, lai viņš parādītos viesnīcā. Roberts beidzot parādījās, bet ātri saprata, ka viņa ir krāpusies, un tāpēc viņš pārmeta Annai, lai gan viņai nebija nekāda sakara ar Silvijas meliem.

Izrādījās, ka Roberts nebija vainojams Leona sievas un dēla nāvē; viņus notrieca cita automašīna. Rezultātā Anna sāka sevi ienīst un mēģināja izlīgt mieru ar Robertu.

Viņa beigās nolēma pārdot savu daļu no viesnīcas un doties uz Parīzi. Anna apmetās uz dzīvi klosterī un kopš tā laika neatgriezās uz Latviju.

**Antonio Bernedetī** (1. — 2. sezona) (Ikars Samardžijevs) — Diānas vīrs, Mario tēvs.

Antonio nopirka no Annas viesnīcu un to uzdāvināja Diānai, jo plānoja viņu atstāt Latvijā un kopā ar Mario un viņa vecmammu doties atpakaļ uz Itāliju. Diāna sāka cīnīties ar viņu, lai iegūtu tiesības uz Mario. Antonio mēģināja parādīt visiem, izņemot Mario, cik Diāna ir ‘’slikta māte’’; viņš pat uzpirka Gunāru, lai noskūpstītu Diānu, lai to nofotogrāfētu un pierādītu, ka Diānai ir mīļākais. Viņš arī mēģināja piekukuļot Mildu, lai viņa teiktu kaut ko sliktu par Diānu, taču viņa atteicās.

Kad Mario sāka viņā neieklausīties, Antonio sāka vainot Diānu, bet, kad Leons ar viņu runāja, viņš sāka veidot draudzīgākas attiecības ar Diānu dēla dēļ. Nebija ilgi, kad Antonio vēlāk mēģināja noindēt Diānu un nobraukt ar mašīnu.

Antonio sāka flirtēt ar Helēnu, taču viņa iegrūda viņu baseinā. Slimnīcā Antonio meloja, ka vinu pagrūda Diāna, taču kad viņa sāka par viņu rūpēties, viņi atsāka attiecības.

Kad Antonio noklausījās Gunāra sarunu, ka viesnīcas īpašniece tiekas ar diviem vīriešiem vienlaikus, viņam šķita, ka Gunārs runā par Diānu, lai gan patiesībā runa bija par Rasmu. Antonio atkal sāka dusmoties uz Diānu, taču uzzinot, ka kļūdījies, sāka lūgt piedošanu, bet Diāna viņam nepiedeva. Tāpēc Antonio katru dienu sāka sūtīt Diānai baltu rozi, ar laiku viņi samierinājās un pameta viesnīcu, dodoties uz Itāliju.

**Armands** (1. — 2. sezona) (Vilis Daudziņš) — jurists, Roberta labākais draugs. Bija iemīlējies Diānā. Apprecējās ar Ivetu un aizbrauca uz Liepāju.

**Augusts** (1. — 2. sezona) (Juris Gornavs) — Ivetas tēvs, Ivo draugs un kolēģis.Bija attiecības ar Mildu.

**Betija** (2. sezona) (Betija Rupule) — Evelīnas meita. Viņai ir žurka, ko nēsā visur līdzi. Leona paciente.

Viesnīcā iekārtoja Rihards, taču bija problēmas ar Betijas žurku, jo domāja, ka tā varētu inficēt viņu un citus viesnīcas iemītniekus, bet pārdomāja, kad uzzināja, ka Betija ir Evelīnas meita, jo Rihards vēlējās veidot attiecības ar Evelīnu. Kad Evelīna apprecējās ar Ivo, Betija sāka pavadīt vairāk laika kopā ar savu vecmammu.

**Daniels un Džonatans Felzenbaheri** (3. sezona) (Viktors Vilks un Vasilijs Vilks) — dvīņi, Silvijas un Vadima Felzenbaheru dēli.

**Daina** (1. sezona) — kafejnīcas oficiante. Ļoti reti runāja, tomēr pāris reizes runāja ar Mārtiņu vai Leonu. 1. sezonas vidū pēkšņi pazuda no seriāla.

Vienīgā lielākā loma seriālā bija pēc viņas aiziešanas, kad Raimonds mēģināja flirtēt ar Annu. Nezinādams Annas vārdu, viņš pastāstīja Mārtiņam par viņu, bet Mārtiņam likās, ka Raimonds ir iemīlējies Dainā, bet vēlāk pārpratums kļuva skaidrs, kad Raimonds pieminēja Annas matu krāsu.

**Diāna Bernedetī** (1. — 2. sezona) (Rēzija Kalniņa) — bijusī juriste, viesnīcas līdzīpašniece.

Dzīvoja Itālijā ar savu bijušo vīru Antonio un dēlu Māri (Mario). Bija attiecībās ar Robertu. 2. sezonā ar Ivo sāka spēlēt kazino.

**Edijs** (1. — 2. sezona) (Kristo Frickausks) — Viens no Vadima cilvēkiem.

Kopā ar kolēģi mēģināja iegūt naudu, ko Ivo pazaudēja Vadima kazino. Pēc Vadima prasījuma viņš piedraudēja Martai pamest pilsētu, taču kļūdaini iedūra viņai plecā.

Vēlāk viņš palīdzēja Vadimam nolaupīt Rūdolfu, lai Marta izspiestu no Aivara dabūt viesnīcu Vadimam. Kad plāns izgāzās, Edijs pazuda, bet Vadims, sarunā ar Augustu lika saprast, ka viņš kaut ko bija nodarījis Edijam.

**Edgars Pētersons †** (2. sezona) (Mārtiņš Freimanis) — Aivara dēls, Oto pusbrālis, Līgas brālēns.

Dzīvoja pie tēva Anglijā. Bija iemīlējies Martā. Viņa un Martas kāzu laikā tika nošauts. Sākumā izdzīvoja, taču, mēnesi noguļot slimnīcā, nomira.

**[[Elza Baumane|Elza Timmermane]]** (3. sezona) (Ilze Ķuzule-Skrastiņa) — Uzauga bērnu namā; viņa nepazina savu tēvu un mātei tika atņemtas mātes tiesības. Elzai bija viens draugs - Oto, ar kuru viņa atkal satikās, kad viņš parādījās viesnīcā satikt Aivaru. Vadima dvīņu skolotāja.

Leona sieva, ar kuru iepazinās, kad sāka strādāt skolā un bija nepieciešama medicīniskā izziņa. Viņu kāzu laikā viesnīcā parādījās Marta, un sākumā Elza centās būt draudzīga pret Martu, taču vēlāk kļuva greizsirdīga, īpaši pēc tam, kad Marta teica, ka Ieva ir Leona meita. Elza nezināja, kā skatīties uz to un ko darīt - vai stāstīt Leonam par to, vai nē.

Elza sastrīdējās ar Ritu, jo kādu nakti viņa atrada Gunāru piedzērušos un viņa aizveda uz istabu, bet viņi aizmiga kopā. Viņus atrada Zenta un paņēma Leons un Rita. Elza mēģināja viņu pārliecināt, ka starp viņu un Gunāru nekas nebija, taču Rita tam neticēja.

**Evelīna Balode** (2. — 3. sezona) (Dana Avotiņa-Lāce) — Riharda bijusī paciente un draudzene. No pirmā vīra ir meita Betija. Vēlāk Ivo sieva, krāpa Ivo ar viņa dēlu Kristapu.

**Gunārs Liepiņš** (1. — 3. sezona) (Egils Melbārdis) — kafejnīcas bārmenis, Lienes brālis.

Meloja Ivetai, ka ir viesnīcas līdzīpašnieks. Vēlāk viņam bija vienpusēja mīlas dēka ar Martu, bet sāka draudzēties ar Ritu, ar kuru vēlāk apprecējās.

**Gustavs** (1. — 2. sezona) (Gints Grāvelis) — Armanda draugs.

Pirmo reizi parādījās viesnīcā, kad izglāba Diānu. Sākotnēji Diāna viņu apvainoja, bet vēlāk nolīga par miesassargu, lai pasargātu viņu no Antonio. Viņai viņš vairs nebija vajadzīgs, jo Diāna sāka samierināties ar Antonio. Gustavs ātri kļuva par Helēnas miesassargu, jo viņa apgalvoja, ka viņas bijušais draugs Toļiks viņu vajā. Gustavs saprata, ka tā nav taisnība, bet tāpat piekrita viņu aizsargāt.

Drīz viesnīcā satika savu Lasvegasas sievu Martu, kura pēcāk strādāja viesnīcas kafejnīcā ar citu vārdu. Gustavs gribēja izmantot savas attiecības ar Martu.

Kad Helēnai uzbruka nepazīstami vīrieši, Gustavs viņai neticēja un pat palīdzēja viņu nolaupīt, domādams, ka viņi ir nolīgti aktieri. Gustavs ātri saprata, ka Helēna bija patiesi nolaupīta.

Pēc tam Gustavs centās atjaunot attiecības ar Martu pirms viņu laulības līguma beigām, kas bija tikai uz gadu. Viņam nekas neizdevās, bet bija iesaistīts Martas problēmās, jo viņu šantažēja Vadims. Gustavs vēlējās palīdzēt, cik var, taču Vadima cilvēki pagrūda un iesēdināja ratiņkrēslā. Gustavs saprata, ka, ja nestaigās, viņš nespēs Martai palīdzēt, tāpēc devās prom no pilsētas.

**Helēna Felzenbahere** (1. — 3. sezona) (Zane Daudziņa) — Vadima meita, Silvijas pameita, Daniela un Džonatana pusmāsa. Ir sava modeļu skola, vēlāk strādāja viesnīcas salonā ar Ritu un Silviju. Izlutināta un bagāta sieviete.

Bija vienpusēji iemīlējusies Raimondā un centās visu iespējamo, lai viņam patiktu. Vēlāk veica mākslīgo apaugļošanu un mēģināja pārliecināt Raimondu, ka tas ir viņa bērns, taču pēcāk veica abortu, kad saprata, ka Raimonds viņu tomēr nemīl.

Vēlāk viņa iemīlējās Edgarā, bet viņš mīlēja Martu, tāpēc Edgara un Martas kāzu laikā viņa gribēja nošaut Martu, bet viņu pārtrauca Leons un nejauši nošāva Edgaru. Par slepkavību Helēna piecus gadus sēdēja cietumā.

**Ieva Timmermane** (3. sezona) (Gabriela Utāne) — Martas un Leona meita.

**Iveta** (1. — 2. sezona) (Baiba Broka) — sporta trenere, kura tika pieņemta darba viesnīcā sporta zālē, kas tikko bija atvērta.

Viesnīcas kafejnīcā satika Gunāru un sāka ar viņu satikties, bet beigās uzzināja, ka viņš ir melis, kad satika īsto Robertu. Tāpēc Iveta nolēma viņam atriebties un nozaga visas Gunāra kārtis un iztērēja viņa naudu.

Viņa satika Armandu, kas palīdzēja izlīgt ar Augustu. Iveta un Armands sadraudzējās, bet Gunārs sāka iejaukties viņu attiecībās un teica Mārtinam, ka Iveta viņu mīl.

Pēc kāda laika Armands viņu bildināja un viņa piekrita, abi apprecējās un devās dzīvot uz Liepāju. Dažus mēnešus pēc aizbraukšanas Augusta sarunā ar Veroniku tika minēts, ka Iveta un Armands gaida savu pirmo bērnu.

**Ivo Balodis** (1. — 3. sezona) (Ivars Puga) — arhitekts. Tamāras bijušais vīrs un Kristapa tēvs.

Mēģināja Annu precēt naudas dēļ, bet neizdevās, tāpēc vēlāk mēģināja Annu nogalināt, taču kļūdas dēļ pagrūda Jāni.

Viņam bija attiecības ar Rasmu, bet izšķīrās, kad saprata, ka viņa draudzējas ar Vadimu. Mēģināja atriebties Vadimam, satiekoties ar Silviju. Vēlāk apprecējās ar Evelīnu.

**Jānis Upītis** (1. sezona) (Aldis Kusiņš) — Mildas dēls un Zentas vīrs. Ir divi bērni Alise un Juris. Alkoholiķis. Nomira, kad Ivo viņu nejauši nogrūda no augstuma.

**Jevgēnija** (3. sezona) (Jekaterina Frolova) — Vadima mīļākā. Riharda draudzene.

**Juris Upītis** (2. sezona) (Alekss Daniels Gafe) — Zentas un Jāņa dēls, Alises brālis un Mildas mazdēls.

**Katrīna Pētersone** (1. sezona) (Ieva Āva) — pieņemtā Līgas pusmāsa, Annas meita.

Domāja, ka ir vecā Pētersona meita un gandrīz uzsāka attiecības ar savu īsto tēvu Robertu. Bija attiecības ar Mārtiņu.

Vēlāk aizbrauca uz Parīzi studēt dizainu.

**Kristaps** (3. sezona) (Ivo Martinsons) — arhitekts. Ivo dēls. Bija dēka ar Evelīnu.

**Laimonis Blumbergs** (2. — 3. sezona) (Pēteris Liepiņš) — Šarlotes brālis, vēlāk Rasmas vīrs. Viesnīcas pārvaldnieks. Viesu nama ’’Stabulītes’*’* īpašnieks. Aivaram aiz muguras viesnīcā rīkoja slēgtos striptīza vakarus.

**Leons Timmermanis** (1. — 3. sezona) (Ģirts Ķesteris) — ārsts. Pirmā viņa sieva un dēls gāja bojā autokatastrofā.

Viņš bija iemīlējies Annā, vēlāk uzsāka attiecības ar Līgu, bet pēc tam, kad uzzināja, ka viņas bijušais vīrs Roberts ir vainīgs sievas un bērna nāves dēļ, devās uz Āfriku. Kad atgriezās, viņam bija posttraumatiskais stresa sindroms (PTSD) un gandrīz iekrita depresijā.

Vēlāk strīdējās ar Rasmu par Līgu, jo Līgai bija bērns no viņa, kas piedzima nedzīvs. Bija iemīlējies Martā, bet uzzinot, ka viņa gaida bērnu, viņš domāja, ka bērns ir Edgara. Pēc pieciem gadiem viņš apprecējās ar Elzu. Kad Marta ar Ievu atgriezās no Anglijas, Leonam sāka rasties aizdomas, ka tā varētu būt viņa meita.

**Liene Liepiņa** (2. sezona) (Elīna Šleinere) — Gunāra māsa. Bērnībā nokrita no zirga un ilgu laiku nevarēja staigāt, bet vēlāk tika veikta operācija.

Viņa sāka strādāt par administratori viesnīcas sanatorijas ēkā. Bija romāns ar Mārtiņu, bet viņas brālis sāka iejaukties viņas attiecībās un izplatīt melus. Liene sākumā neticēja, bet tomēr noticēja un noraidīja Mārtiņu. Uzzinot, ka ar Mārtiņa naudu viņai tika veikta operācija, vēlējās atjaunot attiecības, taču viņu atraidīja.

Mēģinājusi palīdzēt Martai viņas problēmās ar Edgaru, nezinādama visu, kas patiesībā notiek.

Tic maģijai un burvestībām; viņa pat iedeva Helēnai recepti no vecmāmiņas burvestību grāmatas, lai Edgars viņā iemīlētos, bet Leons iedzēra Helēnas sagatavoto ‘’eliksīru’’. Helēna sāka krist panikā, taču Lienei izdevās pārliecināt, ka eliksīrā bija Edgara mati, tāpēc Leons viņā neiemīlēsies.

Liene viesnīcā ilgi nestrādāja, jo pēc dažām nedēļām administrācijas postenis bija tukšs un pati viesnīcā vairs neieradās.

**Līga Eglīte** (1. — 2. sezona) (Kristīne Nevarauska) — bija attiecības ar Leonu, no kura palika stāvoklī, taču bērns nomira priekšlaicīgās dzemdībās. Cieš no garīgām slimībām, bija psihiatriskajā slimnīcā. Rasmas meita, Edgara māsīca.

Bija attiecības ar Robertu, vēlāk ar Raimondu. Pēc meitas nomiršanas Līgai sākās garīgas slimības un domāja, ka meita vēl ir dzīva. Pat nozaga Džonatanu, domādama, ka tā ir Līgas meita.

Viņa pašķīrās no Leona un taisījās ar Raimondu braukt uz Ameriku, bet pārdomāja. Apdedzināja Martu, uzlejot viņai virsū buljonu, jo redzēja Martu skūpstāmies ar Leonu.

Vēlāk viņa sāka domāt, ka ir stāvoklī, bet izrādījās, ka nav, tāpēc mēģināja veikt pašnāvību.

**Marta Pētersone** (2. — 3. sezona) (Dita Lūriņa-Egliena) — no sākuma uzdevās par Zani un strādāja par oficianti, lai no Vadima atpakaļ izkrāptu Rūdolfa firmu un naudu.

Kad Vadims uzzināja visu patiesību, viņš sāka šantažēt, nolaupot viņas tēvu, lai palīdzētu viņam kļūt par viesnīcas īpašnieku, pavedinot Aivaru vai Edgaru.

Viņa vēlāk palika stāvoklī no Leona, bet viņš domāja, ka viņa gaida Edgara bērnu, tāpēc nolēma precēties ar Edgaru. Pēc pieciem gadiem viņa ar meitu atgriezās no Anglijas, mēģinot uzsākt jaunas attiecības ar Leonu, taču viņš tikko bija precējies ar Elzu, tāpēc sāka draudzēties ar Rihardu.

**Māris (Mario, Mārītis)** (1. sezona) (Matīss Daudziņš) — Diānas un Antonio dēls.

**Mārtiņš** (1. — 2. sezona) (Lauris Dzelzītis) — Veronikas mazdēls.

Bija attiecības ar Silviju un Katrīnu. Vēlāk mēģināja draudzēties ar Lieni, bet viņu traucēja Gunārs.

**Miervaldis Bērziņš** (3. sezona) (Leons Krivāns) — viesnīcas portjē.

**Milda Upīte** (1. — 3. sezona) (Ilze Vazdika) —  viesnīcas pavāre. Jāņa mamma, Alises un Jura vecmamma, Leona krustmāte. Bijusī skolotāja Annai, Robertam, Leonam un Aldim. Zenta ir viņas vedekla, abas dzīvo kopā. Bija attiecības ar Augustu.

**Oficiante** (1. — 2. sezona) (Baiba Saleniece) — kafejnīcas oficiante.

Viņas vārds seriālā ne reizi tika minēts, taču vairākas reizes Milda un Gunārs pieminēja oficianti vārdā Dace, taču nav zināma patiesība. Kad Marta sāka strādāt kafejnīcā, viņa pazuda no seriāla.

**Oto Pētersons** (3. sezona) (Mārtiņš Freimanis) — Aivara dēls, Edgara pusbrālis. Kopā ar Elzu uzauga bērnu namā, kurā viņa viņam iepatikās.

**Rasma Blumberga** (2. — 3. sezona) (Indra Briķe) — bijusī viesnīcas līdzīpašniece, Laimoņa sieva, strādāja viesu namā "Stabulītes". Līgas un Alekša māte. Agrāk bija nejauka un stingra, līdz atbrauca Diāna un viņu pārmācīja.

**Raimonds Jurēvičs** (1. sezona) (Andris Keišs) — Roberta jaunākais brālis. Armanda draugs. Bija attiecības ar Līgu, ar kuru gribēja braukt uz Ameriku, bet Līga pārdomāja, beigās aizbraucot viņam. Skolas laikos draudzējās ar Leonu.

**Rihards Baumanis** (2. — 3. sezona) (Artūrs Skrastiņš) — psihoterapeits. Bija attiecības ar Līgu, kad Marta kļuva par viesnīcas jauno īpašnieci un gribēja viņu apprecēt. Jevgēņijas draugs.

**Rita Liepiņa** (2. — 3. sezona) (Marija Bērziņa) — Martas labākā draudzene. Strādāja par frizieri viesnīcas salonā ar Silviju un Helēnu. Gunāra sieva.

**Roberts Jurēvičs** (1. sezona) (Juris Žagars) — bija kopā ar Annu, no kuras viņam ir meita Katrīna. Raimonda brālis. Bija attiecības ar Līgu un Diānu.

**Rūdolfs** (2. sezona) (Valdis Lūriņš) — Martas tēvs, alkoholiķis. Vadims no viņa izkrāpa firmu, tāpēc Rūdolfs iegrima depresijā un divas reizes centās veikt pašnāvību.

**Silvija Felzenbahere** (1. — 3. sezona) (Ilze Pukinska) — Annas pusmāsa, Katrīnas tante. Draudzējās ar Mārtiņu, bet vēlāk sāka draudzēties ar Vadimu un kļuva par viņa sievu.

Īslaicīgi bija viesnīcas līdzīpašniece, bet savas daļas atdeva Aivaram, lai viņai būtu savs salons.

Šķīrās no Vadima, jo viņš krāpa ar Rasmu, tāpēc sāka satikties ar Ivo, taču attiecības ātri beidzās.

Pēc pieciem gadiem viņa sāka dzert, jo Vadims neļāva tikties ar bērniem.

**Šarlote Blumberga** (2. — 3. sezona) (Skaidrīte Putniņa) — Blumberga māsa.

Draudzējās ar Aivaru, bet attiecības pārtrauca, jo noticēja Zentas meliem, ka Aivars ir Zentas bērnu tēvs. Piecus gadus pēc Aivara dēla Edgara nāves Šarlote iepazinās ar Oto, kas bija līdzīgs Edgaram. Viņa izmantoja Oto, pārliecinot Aivaru, ka tas bija Edgara spoks, lai atriebtos.

**Vadims Felzenbahers** (1. — 3. sezona) (Jakovs Rafaļsons) — Silvijas bijušais vīrs.

Bija attiecības ar Rasmu, centās no viņas izkrāpt viesnīcas daļu. Bija attiecības ar Jevgēņiju. Ir divi dēli no Silvijas un meita Helēna no iepriekšējās laulības.

**Veronika Strazdite** (2. — 3. sezona) (Venta Vecumniece) — Mārtiņa vecmamma. Pārdeva savu māju un apmetās viesnīcas sanatorijā. Patīk flirtēt ar vīriešiem; viņa mēģināja flirtēt ar Augustu, vēlāk - Miervaldi.

**Valdis Zembergs** (1. — 2. sezona) (Juris Frinbergs) — ģimenes ārsts. Aizvietoja Leonu, kamēr viņš bija aizbraucis uz Āfriku.

**Zenta Upīte** (1. — 3. sezona) (Regīna Devīte) — viesnīcas istabene. Jāņa sieva, Mildas vedekla.

Pēc Jāņa nāves mēģināja draudzēties ar Aivaru, bet, kad neizdevās, sāka melot, ka viņas bērnu tēvs ir Aivars. Vēlāk sāka strādāt viesnīcā par istabeni.

**Zigis** (2. sezona) (Gundars Grasbergs) — Ivo draugs un hakeris. Palīdzēja uzlauzt Vadima datoru.

## Tituluzraksti

## Atsauces